title: 2008/969/EB,Euratomas: 2008 m. gruodžio 16 d. Komisijos sprendimas dėl išankstinio perspėjimo sistemos, skirtos Komisijos leidimus duodantiems pareigūnams ir vykdomosioms įstaigoms

text:
20.12.2008

               LT

               Europos Sąjungos oficialusis leidinys

               L 344/125

      KOMISIJOS SPRENDIMAS

   2008 m. gruodžio 16 d.
   dėl išankstinio perspėjimo sistemos, skirtos Komisijos leidimus duodantiems pareigūnams ir vykdomosioms įstaigoms
   (2008/969/EB, Euratomas)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Europos atominės energijos bendrijos steigimo sutartį,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1),
   atsižvelgdama į 2008 m. vasario 18 d. Tarybos reglamentą (EB) Nr. 215/2008 dėl 10-ajam Europos plėtros fondui taikomo finansinio reglamento (2),
   kadangi:

               (1)

               Komisija, kuri atsakinga už Europos Sąjungos bendrojo biudžeto vykdymą ir visas kitas Bendrijų valdomas lėšas tinkamai atsižvelgiant į patikimo finansų valdymo principą, įpareigota kovoti su sukčiavimu ir visa kita neteisėta veikla, kenkiančia Bendrijų finansiniams interesams.

               (2)

               Galiojantis Komisijos sprendimas dėl išankstinio perspėjimo sistemos (EWS) turėtų būti pakeistas šiuo sprendimu remiantis 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (toliau – Finansinis reglamentas) 93–96 straipsnių pakeitimais, 2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles, atitinkamų nuostatų pakeitimais ir Europos duomenų apsaugos priežiūros pareigūno rekomendacijomis (3).

               (3)

               Komisijos 2008 m. gruodžio 17 d. reglamentu (EB, Euratomas) Nr. 1302/2008 (4) dėl centrinės draudimų duomenų bazės sukuriama duomenų bazė, kurioje saugomi atitinkami duomenys apie trečiąsias šalis, kurios yra patekusios į situaciją, kai joms neleidžiama dalyvauti dotacijos skyrimo ir viešųjų pirkimų procedūrose, o teisė naudotis ta duomenų baze suteikiama institucijoms, įskaitant Finansinio reglamento 1 straipsnio 2 dalyje išvardytas institucijas, vykdomosioms įstaigoms, Bendrijos įstaigoms, kurioms taikomas Finansinio reglamento 185 straipsnis, valstybių narių ir trečiųjų šalių valdžios institucijoms, tarptautinėms organizacijoms ir kitoms įstaigoms, dalyvaujančioms vykdant biudžetą.

               (4)

               EWS tikslas – užtikrinti, kad Komisijoje ir jos vykdomosiose įstaigose būtų dalijamasi riboto naudojimo informacija apie trečiąsias šalis, kurios galėtų kelti grėsmę Bendrijų finansiniams interesams ir reputacijai arba visoms kitoms Bendrijų valdomoms lėšoms.

               (5)

               Kadangi vykdomosioms įstaigoms Komisijos įgaliojimu suteiktas leidimus duodančių pareigūnų statusas veiklos asignavimams vykdyti, šioms įstaigoms turėtų būti suteikta tokia pati teisė naudotis EWS kaip ir Komisijos tarnyboms, kad jos galėtų valdyti administracinius ir veiklos asignavimus.

               (6)

               Europos kovos su sukčiavimu tarnyba (OLAF) turėtų turėti teisę naudotis EWS, kad galėtų vykdyti teisės aktuose numatytas tyrimo užduotis, žvalgybinę ir sukčiavimo prevencijos veiklą pagal 1999 m. gegužės 25 d. Europos Parlamento ir Tarybos reglamento (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų (5) 1 straipsnio 2 dalį ir 1999 m. gegužės 25 d. Tarybos reglamentą (Euratomas) Nr. 1074/1999 dėl Europos kovos su sukčiavimu tarnybos (OLAF) atliekamų tyrimų (6).

               (7)

               Apskaitos pareigūnas turėtų užtikrinti EWS valdymą. Atsakingas leidimus duodantis pareigūnas, OLAF ir Vidaus audito tarnyba turėtų būti atsakingi už prašymų įvesti perspėjimus, juos pakeisti arba pašalinti pateikimą. Siekiant išlaikyti tinkamą kontrolės lygį, tokius prašymus turėtų pateikti atitinkamo hierarchinio lygmens pareigūnai.

               (8)

               2000 m. gruodžio 18 d. Europos Parlamento ir Tarybos reglamente (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (7) nustatyta, kad tvarkydama asmens duomenis Komisija privalo laikytis teisėto tvarkymo reikalavimų ir šiame reglamente nustatytų duomenų perdavimo reikalavimų, o tokį tvarkymą iš anksto patikrina Europos duomenų apsaugos priežiūros pareigūnas, gavęs Komisijos duomenų apsaugos priežiūros pareigūno pranešimą.

               (9)

               Duomenų apsaugos nuostatose turėtų būti nustatytos asmenų, kurių duomenys yra arba galėtų būti įvesti į EWS, teisės, atsižvelgiant į Europos duomenų apsaugos priežiūros pareigūno nuomonę. Trečiųjų šalių teisė gauti informaciją apie į EWS įvestus duomenis turėtų skirtis – fiziniai asmenys turėtų turėti platesnes platesnes duomenų apsaugos teises nei juridiniai asmenys.

               (10)

               Kai kurioms duomenų apsaugos teisėms taikomos išimtys, nustatytos Reglamento (EB) Nr. 45/2001 20 straipsnyje; kiekvienas išimties atvejis turi būti nagrinėjamas atskirai, išimtis turi būti taikoma laikinai. Sprendimus dėl tokių išimčių taikymo turėtų priimti tik tarnybos, atsakingos už prašymų atitinkamus duomenis įvesti, pataisyti (taip pat ištaisyti) arba pašalinti pateikimą.

               (11)

               Atsižvelgiant į tai, kad pagal Finansinio reglamento 94 straipsnį draudimas susijęs su tam tikromis viešųjų pirkimų ir (arba) dotacijų skyrimo procedūromis, apie tokį draudimą turėtų būti pranešama ne W5 lygio, bet naujos W1d kategorijos perspėjimais – W5 perspėjimais turėtų būti nurodomas tik draudimas dalyvauti visose viešųjų pirkimų ir (arba) dotacijos skyrimo procedūrose.

               (12)

               Siekdamas apsaugoti Bendrijų finansinius interesus atsakingas įgaliotasis leidimus duodantis pareigūnas, laukdamas Komisijos sprendimo dėl Finansinio reglamento 96 straipsnio taikymo, prašo laikinai užregistruoti perspėjimą dėl draudimo, jeigu trečioji šalis ir savo elgesiu daro sunkų profesinį prasižengimą, kaip apibrėžta Finansinio reglamento 93 straipsnio 1 dalies c punkte, siekdamas užtikrinti, kad tol, kol vyksta sankcijų skyrimo procedūra, su trečiąja šalimi nebūtų sudarytos sutartys arba jai nebūtų paskirtos dotacijos.

               (13)

               Komisija privalo laikytis įvairių Tarybos reglamentų, kuriais įgyvendinamos bendrosios pozicijos, patvirtintos remiantis Europos Sąjungos sutarties 15 straipsniu (Bendra užsienio ir saugumo politika, BUSP), pagal kuriuos draudžiama tiesiogiai arba netiesiogiai skirti lėšų ir ekonominių išteklių nustatytiems fiziniams arba juridiniams asmenims, grupėms ar subjektams arba jų labui,

         NUSPRENDĖ:
   1   SKIRSNIS
   BENDROSIOS NUOSTATOS
   1 straipsnis
   Dalykas
   Šiuo sprendimu sukuriama Komisijos išankstinio perspėjimo sistema (toliau – EWS), susijusi su Europos Sąjungos bendrojo biudžeto įgyvendinimu ir kitomis Bendrijų valdomomis lėšomis.
   2 straipsnis
   Apibrėžtys
   Šio sprendimo sąvokų apibrėžtys:

               —

               trečiosios šalys – kandidatai, konkurso dalyviai, rangovai, tiekėjai, paslaugų teikėjai ir atitinkami jų subrangovai, taip pat dotacijos paraiškų teikėjai, dotacijos gavėjai, dotacijos gavėjų rangovai ir subjektai, gaunantys finansinę paramą iš Bendrijos dotacijos gavėjo pagal Finansinio reglamento 120 straipsnį,

               —

               galiotasis leidimus duodantis pareigūnas – Komisijos įgaliotas leidimus duodantis pareigūnas, kaip apibrėžta Finansinio reglamento 59 straipsnyje, pagal vidaus taisykles atsakingas už Europos Bendrijų bendrojo biudžeto (toliau – biudžetas) vykdymą, įskaitant vykdomosios įstaigos direktorių, ir perįgaliotas leidimus duodantis pareigūnas, kaip apibrėžta Finansinio reglamento 59 straipsnyje, atliekantis direktoriaus funkcijas.

         3 straipsnis
   EWS perspėjimai
   1.   EWS perspėjimuose nurodomi šie duomenys:

               a)

               informacija apie tapatybę trečiųjų šalių, kurios kelia grėsmę Bendrijos finansiniams interesams ir reputacijai arba kitoms Bendrijų valdomoms lėšoms dėl sukčiavimo ar padarytų rimtų administracinių klaidų, arba dėl įtariamo sukčiavimo ar įtariamų padarytų rimtų administracinių klaidų, arba kurių atžvilgiu išduoti vykdomieji raštai dėl arešto arba vykdomieji raštai didelėms sumoms išieškoti, arba kurioms taikomas draudimas vadovaujantis Finansiniu reglamentu arba su BUSP susijusiais finansiniais apribojimais;

               b)

               informacija apie asmenis, kuriems suteikti juridinių asmenų, kurie yra trečiosios šalys, atstovavimo, sprendimų priėmimo arba kontrolės įgaliojimai, kai tie asmenys kelia grėsmę Bendrijos finansiniams interesams ir reputacijai arba kitoms Bendrijos valdomoms lėšoms dėl a punkte išvardytų priežasčių;

               c)

               perspėjimo rūšis ir priežastys, dėl kurių a punkte paminėtos trečiosios šalys arba b punkte paminėti asmenys kelia tokią grėsmę, prireikus pateikiama informacija apie tos grėsmės trukmę ir nurodomas už tą perspėjimą atsakingas asmuo ryšiams.

         2.   Nepažeidžiant Reglamento (EB, Euratomas) Nr. 1302/2008 1 straipsnio 2 ir 3 dalių, EWS saugomus duomenis galima naudoti tik biudžeto arba kitų Bendrijų valdomų lėšų, įskaitant dotacijos skyrimo ir viešųjų pirkimų procedūras, taip pat mokėjimų trečiosioms šalims vykdymo tikslais.
   Europos kovos su sukčiavimu tarnyba (OLAF) duomenis savo tyrimuose gali naudoti vadovaudamasi Reglamentu (EB) Nr. 1073/1999 ir Reglamentu (Euratomas) Nr. 1074/1999, taip pat vykdydama žvalgybinę ir sukčiavimo prevencijos veiklą, įskaitant rizikos analizę.
   4 straipsnis
   EWS valdymas
   1.   Komisijos apskaitos pareigūnas arba jam pavaldūs darbuotojai, kuriems jis paveda tam tikras užduotis pagal Finansinio reglamento 62 straipsnį (toliau – apskaitos pareigūnas), užtikrina EWS valdymą ir imasi atitinkamų techninių priemonių.
   Apskaitos pareigūnas įveda, keičia arba šalina EWS perspėjimus vadovaudamasis atsakingo įgaliotojo leidimus duodančio pareigūno, OLAF ir Vidaus audito tarnybos prašymais.
   2.   Apskaitos pareigūnas tvirtina techninių aspektų įgyvendinimo priemones ir nustato susijusias papildomas procedūras, įskaitant saugumo srityje taikomas procedūras.
   Jis praneša apie šias priemones Komisijos tarnyboms ir vykdomosioms įstaigoms.
   5 straipsnis
   Prašymai užregistruoti, pakeisti arba pašalinti perspėjimus
   1.   Visi prašymai užregistruoti, pakeisti arba pašalinti perspėjimus teikiami apskaitos pareigūnui.
   Tokius prašymus gali teikti tik atsakingas įgaliotasis leidimus duodantis pareigūnas, OLAF generalinis direktorius arba direktorius, arba Vidaus audito tarnyba. Prašymą jie teikia naudodamiesi priede pateikta pavyzdine forma.
   2.   Tarnyba, kuri nustatė, kad trečioji šalis yra patekusi į vieną iš 9 straipsnyje aprašytų situacijų, siunčia prašymą dėl EWS perspėjimo apskaitos pareigūnui, o perspėjimo kopiją – 7 straipsnyje nurodytam EWS pareigūnui, net jeigu dėl trečiosios šalies jau pateiktas EWS perspėjimas.
   3.   Vadovaudamasi 2 dalyje aprašyta tvarka EWS perspėjimo paprašiusi tarnyba, naudodamasi nustatyta forma, kurios pavyzdys pateiktas priede, apskaitos pareigūnui praneša:

               a)

               apie bet kokį informacijos, pateiktos atitinkamame EWS perspėjime, pasikeitimą;

               b)

               apie to EWS perspėjimo pašalinimą, kai išnyksta perspėjimo priežastis.

         Apie už perspėjimą atsakingo asmens ryšiams pakeitimą galima pranešti registruotu pranešimu.
   4.   EWS perspėjimą užregistruoti paprašiusi tarnyba taip pat atsakinga už veiksmų, kurių dėl tokio perspėjimo reikia imtis biudžeto vykdymo srityje vadovaujantis 15–22 straipsniais, koordinavimą.
   5.   Norint paskelbti perspėjimą dėl asmens, kuriam suteikti tam tikro juridinio asmens atstovavimo, sprendimų priėmimo arba kontrolės įgaliojimai, reikia pateikti papildomą prašymą, kuris skiriasi nuo prašymo, pateikiamo dėl perspėjimo, susijusio su atitinkamu juridiniu asmeniu.
   6 straipsnis
   Teisė naudotis EWS ir naudojimasis šia sistema
   1.   Komisijos tarnybos ir vykdomosios įstaigos turi teisę tiesiogiai susipažinti su EWS laikomais duomenimis per Komisijos apskaitos sistemą ABAC.
   Už vietinę sistemą atsakinga Komisijos tarnyba arba vykdomoji įstaiga prie EWS saugomų duomenų gali prisijungti naudodamosi ta sistema, jeigu užtikrinamas vietinės sistemos ir apskaitos sistemos ABAC duomenų suderinamumas.
   2.   Atsakingas įgaliotasis leidimus duodantis pareigūnas arba jo darbuotojai tikrina, ar EWS nėra perspėjimo dėl trečiųjų šalių, šiais etapais:

               a)

               individualių biudžetinių įsipareigojimų atveju – prieš prisiimdami tokį įsipareigojimą;

               b)

               bendrų biudžetinių įsipareigojimų atveju – prieš registruodami bet kokį individualų teisinį įsipareigojimą laikytis bendro įsipareigojimo;

               c)

               preliminaraus biudžetinio įsipareigojimo atveju – prieš sudarydami teisinį įsipareigojimą, dėl kurio atsiranda teisė gauti būsimus mokėjimus.

         Kai c punkte nurodyti įsipareigojimai apima personalo atlyginimus ir kelionių išlaidų, susijusių su dalyvavimu posėdžiuose ir konkursuose, kompensavimą, pareiga iš anksto patikrinti EWS įrašus netaikoma.
   Viešųjų pirkimų arba dotacijos skyrimo procedūrų atveju atsakingas įgaliotasis leidimus duodantis pareigūnas ne vėliau kaip iki sprendimo dėl sutarties sudarymo arba dėl dotacijos skyrimo priėmimo patikrina, ar EWS nėra perspėjimo.
   Tačiau kai susitariančioji institucija riboja kandidatų, kviečiamų teikti pasiūlymą arba derėtis vykdant ribotą konkursą, konkurencinį dialogą arba derybų procedūrą po skelbimo apie pirkimą, skaičių, tokie patikrinimai vykdomi prieš baigiant kandidatų atranką.
   Atsakingas įgaliotasis leidimus duodantis pareigūnas arba jo darbuotojai savo atliktos rizikos analizės pagrindu gali nuspręsti netikrinti, ar EWS nėra perspėjimo dėl subrangovų, kurių kandidatūros pateiktos išankstiniam patvirtinimui.
   3.   Ar EWS nėra perspėjimo dėl asmens, kuriam suteikti susijusios trečiosios šalies atstovavimo, sprendimų priėmimo arba kontrolės įgaliojimai, atsakingas įgaliotasis leidimus duodantis pareigūnas arba jo darbuotojai, vadovaudamiesi 2 dalimi, tikrina šiais atvejais:

               a)

               kai remdamasis savo atlikta rizikos analize atsakingas įgaliotasis leidimus duodantis pareigūnas arba jo darbuotojai mano, kad toks patikrinimas būtinas;

               b)

               kai tokie asmenys nurodyti dokumentuose, kurių atsakingas įgaliotasis leidimus duodantis pareigūnas arba jo darbuotojai paprašė kaip įrodymo, kad susijusi trečioji šalis nėra patekusi į jokią Finansinio reglamento 93 straipsnio 1 dalyje aprašytą situaciją.

         4.   3 straipsnio 1 dalies c punkte nurodytas specialus už perspėjimą atsakingas asmuo ryšiams paprašytas pateikia atsakingam įgaliotajam leidimus duodančiam pareigūnui arba jo darbuotojams visą susijusią informaciją. Perspėjimams dėl draudimo taikomas Reglamento (EB, Euratomas) Nr. 1302/2008 12 straipsnis.
   5.   2–4 dalys taip pat taikomos išlaidų, kurios viršija 300 EUR, avansinėms sąskaitoms. Šiuo atveju avansinių lėšų administratorius, prieš sudarydamas bet kokį teisinį įsipareigojimą su trečiąja šalimi, remdamasis jam pateikta informacija patikrina, ar EWS nėra perspėjimo.
   7 straipsnis
   EWS pareigūnai
   1.   OLAF generalinis direktorius arba Vidaus audito tarnyba ir kiekvienas įgaliotasis leidimus duodantis pareigūnas skiria bent vieną jam pavaldų pareigūną arba laikinąjį darbuotoją EWS pareigūnu.
   EWS pareigūnas perduoda apskaitos pareigūnui nustatytų asmenų sąrašą, taip pat informuoja jį apie bet kokius pasikeitimus.
   2.   EWS pareigūnas gali susipažinti su visų trečiųjų šalių arba asmenų, kuriems suteikti trečiųjų šalių atstovavimo, sprendimų priėmimo arba kontrolės įgaliojimai ir dėl kurių užregistruotas EWS perspėjimas, sąrašu. Jis užtikrina tarnybos ir apskaitos pareigūno ryšių palaikymą EWS klausimais. Be to, jis padeda tarnybai perduoti informaciją apie tarnybos prašomus EWS perspėjimus ir vykdyti veiksmus, kurių reikia imtis po tokių perspėjimų.
   3.   Apskaitos pareigūnas reguliariai skelbia atnaujintą visų EWS pareigūnų sąrašą Biudžeto generalinio direktorato vidaus tinklavietėje.
   8 straipsnis
   Duomenų apsauga ir duomenų subjektų teisės
   1.   Kai skelbiami konkursai ir kvietimai teikti pasiūlymus, arba prieš sutarčių sudarymą ar dotacijų skyrimą, jeigu kvietimai neskelbiami, atsakingas įgaliotasis leidimus duodantis pareigūnas arba jo darbuotojai informuoja trečiąsias šalis apie su jomis susijusius duomenis, kurie gali būti įtraukti į EWS, ir apie subjektus, kuriems šie duomenys gali būti perduoti. Kai trečiosios šalys yra juridiniai asmenys, atsakingas įgaliotasis leidimus duodantis pareigūnas arba jo darbuotojai taip pat informuoja asmenis, kuriems suteikti tų juridinių asmenų atstovavimo, sprendimų priėmimo arba kontrolės įgaliojimai.
   2.   EWS perspėjimą paprašiusi užregistruoti tarnyba atsakinga už ryšius su fiziniu arba juridiniu asmeniu, kurio duomenys įvedami į EWS (toliau – atitinkamas duomenų subjektas):

               a)

               ji informuoja atitinkamą duomenų subjektą apie prašymą užregistruoti, atnaujinti ir pašalinti bet kokį tiesiogiai su tuo duomenų subjektu susijusį W5a perspėjimą dėl draudimo ir nurodo to prašymo priežastis;

               b)

               ji atsako į atitinkamų duomenų subjektų prašymus ištaisyti neteisingus ar neišsamius asmens duomenis, taip pat į visus kitus tų subjektų prašymus arba klausimus.

         Tačiau EWS perspėjimą paprašiusi užregistruoti tarnyba gali nuspręsti taikyti Reglamento (EB) 45/2001 20 straipsnio 1 dalyje nustatytus apribojimus.
   3.   Nepažeidžiant 2 dalyje išdėstytų informacijos teikimo reikalavimų, fizinis asmuo, kurio tapatybė tinkamai nustatyta, apskaitos pareigūno gali pasiteirauti, ar yra užregistruotas EWS.
   Priklausomai nuo to, ar EWS perspėjimą užregistruoti paprašiusi tarnyba nusprendė taikyti Reglamento (EB) Nr. 45/2001 20 straipsnio 1 dalyje nustatytus apribojimus, apskaitos pareigūnas raštu arba elektroninėmis priemonėmis informuoja asmenį apie tai, ar jis užregistruotas EWS.
   Jeigu asmuo užregistruotas, apskaitos pareigūnas kartu pateikia su tuo asmeniu susijusius duomenis, saugomus EWS. Apie tai jis informuoja užregistruoti atitinkamą perspėjimą paprašiusią tarnybą.
   4.   Su pašalintais perspėjimais galima susipažinti tik audito ir tyrimo tikslais, EWS naudotojai jų nemato.
   Tačiau su asmens duomenimis, esančiais perspėjimuose dėl fizinių asmenų, minėtaisiais tikslais galima susipažinti tik penkerius metus nuo perspėjimo pašalinimo.
   2   SKIRSNIS
   Į EWS ĮVEDAMA INFORMACIJA
   9 straipsnis
   Perspėjimų kategorijos
   Atsižvelgiant į registravimo prašančiai tarnybai praneštų faktų pobūdį arba rimtumą EWS perspėjimai skirstomi į šias penkias kategorijas:

               1)

               W1, kai dėl gautos informacijos yra pakankamai priežasčių manyti, kad gali būti užregistruotos išvados dėl sukčiavimo arba rimtų administracinių klaidų, arba kai reikėtų imtis atsargumo priemonių dėl to, kad trečiajai šaliai taikomas draudimas vadovaujantis Finansinio reglamento 94 straipsniu;

               2)

               W2, kai nustatyta, kad trečioji šalis padarė rimtų administracinių klaidų arba sukčiavo;

               3)

               W3, kai trečioji šalis dalyvauja teisiniame procese, susijusiame su vykdomojo rašto dėl arešto paskelbimu, arba dalyvauja teismo procese dėl rimtų administracinių klaidų arba sukčiavimo;

               4)

               W4, kai trečiųjų šalių atžvilgiu Komisija išdavė vykdomąjį raštą sumoms, viršijančioms tam tikrą sumą, išieškoti ir jas ilgai delsiama grąžinti;

               5)

               W5, kai trečiajai šaliai draudžiama dalyvauti vadovaujantis Finansiniu reglamentu arba Tarybos reglamentais, pagal kuriuos taikomi BUSP finansiniai apribojimai.

         10 straipsnis
   W1 perspėjimai
   1.   OLAF prašo paskelbti W1a perspėjimą, kai pradiniu OLAF tyrimų etapu yra pakankamai priežasčių manyti, kad gali būti užregistruotos su trečiosiomis šalimis, visų pirma tomis, kurios naudojasi arba naudojosi Bendrijos lėšomis, susijusios išvados dėl rimtų administracinių klaidų arba sukčiavimo. Apie tokius prašymus OLAF informuoja atitinkamos tarnybos EWS pareigūną.
   2.   OLAF ir Vidaus audito tarnyba prašo paskelbti W1b perspėjimą, kai dėl šių tarnybų tyrimų yra pakankamai priežasčių manyti, kad gali būti užregistruotos su trečiosiomis šalimis, visų pirma tomis, kurios naudojasi arba naudojosi Bendrijos lėšomis, susijusios galutinės išvados dėl rimtų administracinių klaidų arba sukčiavimo. Apie tokius prašymus jos informuoja atitinkamos tarnybos EWS pareigūną.
   3.   Atsakingas įgaliotasis leidimus duodantis pareigūnas prašo paskelbti W1c perspėjimą, kai dėl Audito Rūmų, jo vidaus audito tarnybos tyrimų arba bet kokio kito jo pavedimu atlikto audito ar tyrimo (arba audito ar tyrimo, apie kurį jis buvo informuotas) yra pakankamai priežasčių manyti, kad gali būti užregistruotos su trečiosiomis šalimis, visų pirma tomis, kurios naudojasi arba naudojosi jo atsakomybės sričiai priklausančiomis Bendrijos lėšomis, susijusios galutinės išvados dėl rimtų administracinių klaidų arba sukčiavimo.
   4.   Atsakingas įgaliotasis leidimus duodantis pareigūnas prašo paskelbti W1d perspėjimą, kai jis uždraudžia kandidatui, konkurso dalyviui arba pareiškėjui dalyvauti sutarties sudarymo arba dotacijos skyrimo procedūroje vadovaudamasis Finansinio reglamento 94 straipsnio a arba b punktu.
   Perspėjimai dėl draudimo, užregistruoti vadovaujantis Reglamento (EB, Euratomas) Nr. 1302/2008 10 straipsnio 4 dalimi, EWS laikomi W1d perspėjimais.
   5.   W1 perspėjimas galioja ne ilgiau kaip šešis mėnesius. Jis pašalinamas automatiškai. Jeigu EWS perspėjimas turi galioti ilgiau ir per minėtąjį galiojimo laikotarpį jo negalima pakeisti kitos rūšies perspėjimu, teikiamas naujas prašymas.
   11 straipsnis
   W2 perspėjimai
   1.   OLAF ir Vidaus audito tarnyba prašo paskelbti W2a perspėjimą, kai po šių tarnybų atliktų tyrimų nustatytos išvados dėl rimtų administracinių klaidų arba sukčiavimo, kuriame dalyvavo trečiosios šalys, visų pirma tos, kurios naudojasi arba naudojosi Bendrijos lėšomis.
   2.   Atsakingas įgaliotasis leidimus duodantis pareigūnas prašo paskelbti W2b perspėjimą, kai po Europos Audito Rūmų, jo vidaus audito tarnybos arba bet kokio kito jo pavedimu atlikto tyrimo (arba tyrimo, apie kurį jis buvo informuotas) paskelbtos su trečiosiomis šalimis, visų pirma tomis, kurios naudojasi arba naudojosi jo atsakomybės sričiai priklausančiomis Bendrijos lėšomis, susijusios raštiškos išvados dėl rimtų administracinių klaidų arba sukčiavimo.
   3.   W2 perspėjimas galioja ne ilgiau kaip šešis mėnesius. Jis pašalinamas automatiškai. Jeigu EWS perspėjimas turi galioti ilgiau ir per minėtąjį galiojimo laikotarpį jo negalima pakeisti kitos rūšies perspėjimu, teikiamas naujas prašymas.
   12 straipsnis
   W3 perspėjimai
   1.   Apskaitos pareigūnas įveda W3a perspėjimą gavęs Generalinio sekretoriato pranešimą apie trečiosios šalies atžvilgiu išduotą vykdomąjį raštą dėl arešto.
   2.   Atsakingas įgaliotasis leidimus duodantis pareigūnas prašo paskelbti W3b perspėjimą, kai žinoma, kad trečiosios šalys, ypač tos, kurios naudojasi arba naudojosi jo atsakomybės sričiai priklausančiomis Bendrijos lėšomis, dalyvauja teismo procese dėl rimtų administracinių klaidų arba sukčiavimo.
   Tačiau kai toks teismo procesas pradėtas dėl OLAF atliktų tyrimų arba kai tokiame procese OLAF teikia pagalbą arba jį tęsia, paskelbti atitinkamą W3b perspėjimą prašo OLAF.
   3.   W3 perspėjimas galioja tol, kol paskelbiamas res judicata galią turintis teismo sprendimas arba byla išsprendžiama kitokiu būdu.
   13 straipsnis
   W4 perspėjimai
   1.   Apskaitos pareigūnas įveda W4 perspėjimą dėl trečiųjų šalių, kurių atžvilgiu Komisija išdavė vykdomąjį raštą sumoms, viršijančioms tam tikrą sumą, išieškoti ir jas ilgai delsiama grąžinti.
   2.   Apskaitos pareigūnas parengia vidaus gaires dėl ribų, pagal kurias nustatomos atitinkamos sumos ir W4 perspėjimų registravimo terminas.
   3.   Visi W4 perspėjimai galioja tol, kol skola grąžinama. Skolą grąžinus apskaitos pareigūnas pašalina perspėjimą.
   14 straipsnis
   W5 perspėjimai
   1.   Perspėjimai dėl draudimo, užregistruoti vadovaujantis Reglamento (EB, Euratomas) Nr. 1302/2008 10 straipsnio 1, 2 ir 3 dalimis, EWS laikomi W5a perspėjimais.
   2.   W5b perspėjimas dėl fizinių arba juridinių asmenų, grupių arba subjektų, nurodytų vadovaujantis Tarybos reglamentu, pagal kurį taikomi BUSP finansiniai apribojimai, registruojamas Komisijos tarnybos, atsakingos už susijusius teisės aktus, prašymu, kol galioja susijusio asmens, grupės arba subjekto atžvilgiu taikomi apribojimai. Perspėjime nurodomi reglamentai, pagal kuriuos taikomi apribojimai, arba atitinkamas įgyvendinimo aktas.
   3.   Perspėjimai dėl draudimo registruojami vadovaujantis šiomis taisyklėmis:

               a)

               Kai atsakingas įgaliotasis leidimus duodantis pareigūnas ketina trečiajai šaliai taikyti draudimą pagal Finansinio reglamento 93 straipsnio 1 dalies a, b, c, d ir e punktus, jis suteikia susijusiai trečiajai šaliai galimybę pateikti raštiškas pastabas. Trečiajai šaliai suteikiama ne mažiau kaip 14 kalendorinių dienų raštiškoms pastaboms pateikti. Prieš taikydamas trečiajai šaliai draudimą pagal 93 straipsnio 1 dalies c punktą, atsakingas įgaliotasis leidimus duodantis pareigūnas konsultuojasi su Teisės tarnyba ir Biudžeto generaliniu direktoratu.
               Laukdamas galimo Komisijos sprendimo dėl draudimo trukmės atsakingas įgaliotasis leidimus duodantis pareigūnas, vadovaudamasis Reglamento (EB, Euratomas) Nr. 1302/2008 9 straipsnio 2 dalimi, prašo laikinai užregistruoti perspėjimą dėl draudimo ir nedelsdamas perduoda bylą Komisijai. Siekdamas apsaugoti Bendrijų finansinius interesus, atsakingas įgaliotasis leidimus duodantis pareigūnas gali paprašyti laikinai užregistruoti W5a perspėjimą dėl draudimo dar prieš suteikdamas atitinkamai trečiajai šaliai galimybę pateikti pastabas. Kitu atveju jis gali prašyti užregistruoti W2 lygio perspėjimą.

               b)

               Kai atsakingas įgaliotasis leidimus duodantis pareigūnas ketina pradėti procedūrą pagal Finansinio reglamento 96 straipsnį, jis suteikia atitinkamai trečiajai šaliai galimybę pateikti raštiškas pastabas. Trečiajai šaliai suteikiama ne mažiau kaip 14 kalendorinių dienų pastaboms pateikti.
               Laukdamas galimo Komisijos sprendimo dėl administracinių sankcijų, pasikonsultavęs su Teisės tarnyba ir Biudžeto generaliniu direktoratu, atsakingas įgaliotasis leidimus duodantis pareigūnas prašo, vadovaudamasis Reglamento (EB, Euratomas) Nr. 1302/2008 9 straipsnio 2 dalimi, laikinai užregistruoti W5a perspėjimą dėl draudimo, jeigu trečioji šalis ir savo elgesiu daro sunkų profesinį prasižengimą, kaip nurodyta Finansinio reglamento 93 straipsnio 1 dalies c punkte.

               c)

               Visuose prašymuose dėl W5a perspėjimo galutinio registravimo vadovaujantis Finansinio reglamento 93 straipsnio 1 dalies b, c, e arba f punktais nurodoma Komisijos sprendimu nustatyta draudimo trukmė.

         3   SKIRSNIS
   EWS PERSPĖJIMŲ PASEKMĖS BIUDŽETO VYKDYMUI
   15 straipsnis
   EWS perspėjimų poveikis biudžeto operacijoms
   1.   Apskaitos pareigūnas sustabdo bet kokį mokėjimą gavėjui, dėl kurio užregistruotas W2, W3, W4 arba W5 perspėjimas. Apie tai jis informuoja atsakingą įgaliotąjį leidimus duodantį pareigūną ir paprašo jo nurodyti, ar yra priežasčių, dėl kurių mokėjimas turėtų būti atliktas nepaisant to, kad esama W2, W3b ir W5a kategorijos EWS perspėjimų.
   2.   Atsakingo įgaliotojo leidimus duodančio pareigūno patikrinimais, atliktais sustabdžius mokėjimo terminą vadovaujantis Reglamento (EB, Euratomas) Nr. 2342/2002 106 straipsnio 4 dalimi arba vadovaujantis sutarties ar dotacijos sąlygomis, kaip nustatyta 18 straipsnio 1 dalies b punkte ir 22 straipsnio 1 dalies a punkte, mokėtinais pripažinti mokėjimai atliekami nedelsiant, išskyrus atvejus, kai esama W5b ir W3a perspėjimų, skelbiamų išdavus prevencinius vykdomuosius raštus dėl arešto.
   Tačiau apskaitos pareigūnas mokėjimo sustabdymą gali atšaukti tik gavęs pagrįstą atsakingo įgaliotojo leidimus duodančio pareigūno patvirtinimą atlikti mokėtiną mokėjimą. Negavus tokio patvirtinimo mokėjimas lieka sustabdytas, nurodymas atlikti mokėjimą prireikus grąžinamas atsakingam įgaliotajam leidimus duodančiam pareigūnui.
   Kai mokėjimo sustabdymas atšaukiamas po W4 perspėjimo atlikus išieškojimą vadovaujantis Finansinio reglamento 73 straipsniu ir Reglamento (EB, Euratomas) Nr. 2342/2002 83 straipsniu arba kai mokėjimas atliekamas vadovaujantis vykdomuoju raštu dėl arešto, apskaitos pareigūnas parengia pranešimą, kuris tinkamai užregistruojamas.
   3.   Trečiosios šalies, dėl kurios pateiktas W5 perspėjimas, atžvilgiu negalima prisiimti jokių individualių biudžetinių įsipareigojimų, negalima į biudžeto sąskaitas registruoti individualaus teisinio įsipareigojimo remiantis bendru biudžetiniu įsipareigojimu ir negalima sudaryti jokio teisinio įsipareigojimo, pagrįsto laikinuoju įsipareigojimu.
   16 straipsnis
   W1 perspėjimo pasekmės
   W1 perspėjimas registruojamas tik informacijos tikslais, jis negali sukelti jokių pasekmių, išskyrus tai, kad gali būti pradėtos taikyti sustiprintos stebėsenos priemonės.
   17 straipsnis
   W2, W3b arba W4 perspėjimo pasekmės sutarties sudarymo arba dotacijos skyrimo procedūroms
   1.   Kai vadovaudamasis 6 straipsnio 2 dalimi atsakingas įgaliotasis leidimus duodantis pareigūnas arba jo darbuotojai tikrina EWS ir randa joje užregistruotą W2, W3b arba W4 perspėjimą, apie tokį perspėjimą jis praneša, jeigu tam tikru procedūros etapu tai įmanoma, susijusios sutarties sudarymo arba dotacijos skyrimo vertinimo komisijai, atsižvelgdamas į tai, ar toks perspėjimas yra nauja informacija, kurią reikia patikrinti vadovaujantis tos sutarties sudarymo arba dotacijos skyrimo atrankos kriterijais. Atsakingas įgaliotasis leidimus duodantis pareigūnas atsižvelgia į šią informaciją, ypač jeigu EWS užregistruota trečioji šalis yra vertinimo komisijos sudaryto sąrašo pradžioje.
   2.   Jeigu trečioji šalis, dėl kurios užregistruotas W2, W3b arba W4 perspėjimas, yra vertinimo komisijos sudaryto sąrašo pradžioje, atsakingas įgaliotasis leidimus duodantis pareigūnas, tinkamai atsižvelgdamas į pareigą apsaugoti Bendrijos finansinius interesus ir įvaizdį, perspėjimo pagrindimo pobūdį ir rimtumą, sutarties arba dotacijos sumą ir trukmę ir, kai taikoma, įgyvendinimo skubumą, priima vieną iš šių sprendimų:

               a)

               sudaryti sutartį su trečiąja šalimi arba skirti jai dotaciją nepaisant registracijos EWS ir užtikrinti, kad būtų imtasi sustiprintų stebėsenos priemonių;

               b)

               kai dėl tokio perspėjimo kyla pagrįstų abejonių dėl pradinio atrankos ir sutarties sudarymo arba dotacijos skyrimo kriterijų atitikties vertinimo – sudaryti sutartį su kitu konkurso dalyviu ar pareiškėju arba skirti dotaciją kitam konkurso dalyviui ar pareiškėjui remiantis kitais atrankos ir sutarties sudarymo ar dotacijos skyrimo atitikties kriterijais nei taiko vertinimo komisija ir tinkamai pagrįsti savo sprendimą;

               c)

               baigti procedūrą nesudarius jokios sutarties ir tokį baigimą tinkamai pagrįsti konkurso dalyviui skirtoje informacijoje.

         Kai atsakingas įgaliotasis leidimus duodantis pareigūnas nusprendžia baigti procedūrą vadovaudamasis c punktu, siekiant sudaryti sutartį pasitelkus naują procedūrą gali būti skelbiamas ribotas konkursas, kuriame taikomi skubiems atvejams skirti terminai, numatyti Reglamento (EB, Euratomas) Nr. 2342/2002 142 straipsnyje.
   18 straipsnis
   W2, W3b arba W4 perspėjimo pasekmės galiojančioms sutartims arba dotacijoms
   1.   Kai W2, W3b arba W4 lygio perspėjimas užregistruojamas dėl priežasčių, susijusių su galiojančios sutarties arba dotacijos vykdymu arba sudarymu ar skyrimu, arba su atitinkama sutarties sudarymo arba skyrimo procedūra, atsakingas įgaliotasis leidimus duodantis pareigūnas gali, tinkamai įvertinęs galimą riziką, perspėjimo pobūdį ir jo pagrindimą, galimas pasekmes sutarties arba dotacijos vykdymui, ypač atsižvelgiant į dotacijos sumą, trukmę ir, kai taikoma, skubumą, imtis vieno ar kelių šių veiksmų:

               a)

               nuspręsti leisti rangovui arba gavėjui vykdyti sutartį arba dotaciją taikant nustatytas sustiprintas stebėsenos priemones;

               b)

               sustabdyti mokėjimų laikotarpį vadovaudamasis Reglamento (EB, Euratomas) Nr. 2342/2002 106 straipsnio 4 dalimi, kad galėtų atlikti tolesnius patikrinimus siekdamas prieš bet kokį tolesnį mokėjimą įsitikinti, kad išlaidos atitinka reikalavimus, ir tada atlikti mokėtinus mokėjimus;

               c)

               sustabdyti sutarties vykdymą arba dotaciją vadovaudamasis Finansinio reglamento 103 ir 119 straipsniais;

               d)

               nutraukti sutartį arba dotaciją, kai jose numatyta nutraukimo nuostata.

         2.   Kai W2, W3b arba W4 perspėjimai dėl priežasčių, susijusių su vykdoma sutartimi arba dotacija arba atitinkama sutarties sudarymo arba skyrimo procedūra, nebuvo užregistruoti, atsakingas įgaliotasis leidimus duodantis pareigūnas gali, atsižvelgdamas į perspėjimo rūšį, galimas jo pasekmes galiojančios sutarties arba dotacijos vykdymui, ir tinkamai apsvarstęs susijusią riziką, įskaitant teisminį bylinėjimąsi, imtis šių veiksmų:

               a)

               taikyti vieną arba kelias 1 dalies a ir b punktuose nurodytas galimybes;

               b)

               nutraukti sutartį arba dotaciją, jeigu numatyta nuostata, pagal kurią leidžiama jas nutraukti atsiradus naujai informacija, kai dėl tokios informacijos Komisija praranda pasitikėjimą arba Komisijos reputacijai kyla grėsmė.

         19 straipsnis
   W3a perspėjimo pasekmės
   1.   Kai dėl trečiosios šalies pateikiamas W3a perspėjimas, susijęs su prevenciniu vykdomuoju raštu dėl arešto, apskaitos pareigūnas sustabdo visus mokėjimus, kol laukiama galutinio teismo sprendimo dėl pagrindinio kreditoriaus ieškinio, jeigu to reikalaujama pagal galiojančią nacionalinę teisę. Kai prevenciniame vykdomajame rašte dėl arešto teismo sprendimu nustatyta tam tikra suma, apskaitos pareigūnas sustabdo tokio dydžio kaip ta suma mokėjimus.
   2.   Kai W3a perspėjimas dėl trečiosios šalies susijęs su vykdytinu vykdomuoju raštu dėl arešto, atsakingas įgaliotasis leidimus duodantis pareigūnas arba jo darbuotojai, glaudžiai bendradarbiaudami su apskaitos pareigūnu, mokėjimus, kuriuos Komisija arba vykdomoji įstaiga turėjo sumokėti šaliai, kurios atžvilgiu galioja vykdytinas vykdomasis raštas dėl arešto, sumoka arešto pareikalavusiai šaliai (šių mokėjimų dydis atitinka areštuotos sumos dydį).
   3.   2 ir 3 dalyje išdėstytos nuostatos taikomos tik tuo atveju, jeigu dėl vykdytino vykdomojo rašto dėl arešto galėtų sutrikti sklandi Komisijos arba vykdomosios įstaigos veikla. Šiuo atveju apskaitos pareigūnas remiasi Privilegijų ir imunitetų protokolo 1 straipsniu.
   20 straipsnis
   W4 perspėjimo pasekmės
   1.   Kai dėl trečiosios šalies užregistruojamas W4 perspėjimas, apskaitos pareigūnas sistemingai tikrina galimybę išieškoti Bendrijos išmokas iš tai trečiajai šaliai mokėtino mokėjimo vadovaudamasis Finansinio reglamento 73 straipsniu ir Reglamento (EB, Euratomas) Nr. 2342/2002 83 straipsniu.
   2.   Atsakingas įgaliotasis leidimus duodantis pareigūnas atsižvelgia į šią informaciją prieš sudarydamas bet kokią naują sutartį arba skirdamas bet kokią naują dotaciją tai trečiajai šaliai.
   21 straipsnis
   W5 perspėjimų pasekmės sutarčių sudarymo ir dotacijų skyrimo procedūroms
   Draudimo kriterijų vertinimo etapu atsakingas įgaliotasis leidimus duodantis pareigūnas neleidžia dalyvauti sutarčių sudarymo arba dotacijos skyrimo procedūrose trečiajai šaliai, dėl kurios užregistruotas W5 lygio perspėjimas, vadovaudamasis Finansinio reglamento 93 straipsniu ir 114 straipsnio 3 dalimi arba taikomu Tarybos reglamentu, pagal kurį taikomi BUSP finansiniai apribojimai.
   22 straipsnis
   Ypatingos W5 perspėjimo pasekmės galiojančioms sutartims arba dotacijoms
   1.   Kai W5a perspėjimas užregistruotas dėl priežasčių, kurios gali paveikti jau pasirašytų sutarčių arba paskirtų dotacijų vykdymą, atsakingas įgaliotasis leidimus duodantis pareigūnas imasi šių veiksmų:

               a)

               jeigu leidžiama pagal sutarties arba dotacijos sąlygas ir kai W5 perspėjimo priežastis susijusi su galiojančios sutarties arba dotacijos vykdymu arba sudarymu ar skyrimu:

                           i)

                           sustabdyti mokėjimus, kad būtų galima atlikti patikrinimą, atlikti mokėtinus mokėjimus ir susigrąžinti bet kokias neteisėtai išmokėtas sumas, jeigu įmanoma – tas sumas išieškant iš mokėtino mokėjimo;

                           ii)

                           nutraukti sutartį arba dotaciją;

               b)

               visais kitais atvejais taikyti vieną iš 18 straipsnio 1 dalyje nurodytų galimybių.

         2.   Jeigu Tarybos reglamentuose, kuriais įgyvendinamos bendrosios pozicijos, priimtos vadovaujantis Europos Sąjungos sutarties 15 straipsniu, kuriais pagrįsti W5b perspėjimai, nenurodyta kitaip, taikomos šios taisyklės:

               a)

               susijusiame Tarybos reglamente išvardyti fiziniai arba juridiniai asmenys, grupės ar subjektai, arba kas nors jų vardu, tiesiogiai ar netiesiogiai, negali naudotis jokiomis lėšomis;

               b)

               susijusiame Tarybos reglamente išvardyti fiziniai arba juridiniai asmenys, grupės ar subjektai, arba kas nors jų vardu, tiesiogiai ar netiesiogiai, negali naudotis jokiais ekonominiais ištekliais.

         23 straipsnis
   Klausimo perdavimas Komisijai
   Išimtinėmis aplinkybėmis, įskaitant situacijas, kai kyla rizika reputacijai arba politinė rizika, ir kai 15–22 straipsniuose nenumatyta tinkamo sprendimo, atsakingas įgaliotasis leidimus duodantis pareigūnas perduoda bylą už atitinkamą politikos sritį atsakingam Komisijos nariui, kuris, savo ruožtu, klausimą gali perduoti Komisijai.
   Generalinis sekretoriatas informuojamas apie visus atitinkamus pasikeitimus.
   4   SKIRSNIS
   PEREINAMOJO LAIKOTARPIO IR BAIGIAMOSIOS NUOSTATOS
   24 straipsnis
   Pereinamojo laikotarpio nuostatos
   1.   Tarnyba, kuri paprašė užregistruoti EWS perspėjimą prieš priimant šį sprendimą, lieka atsakinga už jos prašymu užregistruotų perspėjimų pakeitimą arba pašalinimą vadovaujantis šiuo sprendimu.
   2.   Sprendimų dėl draudimo, kuriuos atsakingas įgaliotasis leidimus duodantis pareigūnas pagal Finansinio reglamento 93 straipsnio 1 dalies b ir e punktus priėmė iki 2007 m. gegužės 1 d., atveju draudimo laikotarpis nustatomas atsižvelgiant į nacionalinėje teisėje nustatytą informacijos apie teistumą galiojimo trukmę. Ilgiausia tokių draudimų trukmė – 4 metai nuo pranešimo apie sprendimą datos. Jeigu šis ilgiausias laikotarpis baigėsi, atsakingas įgaliotasis leidimus duodantis pareigūnas prašo pašalinti perspėjimą.
   25 straipsnis
   Sprendimo dėl išankstinio perspėjimo sistemos panaikinimas
   Šiuo sprendimu nuo 2009 m. sausio 1 d. panaikinamas Komisijos sprendimas C(2004) 1993/3 (8) dėl išankstinio perspėjimo sistemos.
   26 straipsnis
   Taikymas
   Šis sprendimas taikomas nuo 2009 m. sausio 1 d.
   27 straipsnis
   Paskelbimas
   Šis sprendimas informacijos tikslais skelbiamas Europos Sąjungos oficialiajame leidinyje.
   Jis pridedamas prie Europos Bendrijų bendrojo biudžeto vykdymo vidaus taisyklių.

      Priimta Briuselyje 2008 m. gruodžio 16 d.

            Komisijos vardu

         Dalia GRYBAUSKAITĖ

            Komisijos narė

      (1)  OL L 248, 2002 9 16, p. 1.

      (2)  OL L 78, 2008 3 19, p. 1.

      (3)  Europos duomenų apsaugos priežiūros pareigūno nuomonė dėl pranešimo apie išankstinę patikrą, kurią pateikė Duomenų apsaugos priežiūros pareigūnas apie Komisijos išankstinio perspėjimo sistemą, byla 2005/120, 2006 m. gruodžio 6 d.

      (4)  Žr. šio Oficialiojo leidinio p. 12.

      (5)  OL L 136, 1999 5 31, p. 1.

      (6)  OL L 136, 1999 5 31, p. 8.

      (7)  OL L 8, 2001 1 12, p. 1.

      (8)  Nepaskelbta Oficialiajame leidinyje.

      PRIEDAS
      Komisijos įgaliotojo leidimus duodančio pareigūno, vykdomosios įstaigos, Vidaus audito tarnybos, OLAF prašymas įvesti duomenis į draudimų duomenų bazę / išankstinio perspėjimo sistemą (EWS), juos pakeisti arba pašalinti

         NB: vienam perspėjimui – vienas prašymas

      Prašymas turi būti siunčiamas laikantis įslaptintos informacijos procedūros. Jis turi būti siunčiamas viename užklijuotame voke.


title: 1990 m. vasario 9 d. Komisijos Sprendimas dėl Eksperimentams ir kitiems moksliniams tikslams naudojamų gyvūnų apsaugos patariamojo komiteto steigimo

text:
Svarbus teisinis pranešimas

|

31990D0067

Oficialusis leidinys L 044 , 20/02/1990 p. 0030 - 0031 specialusis leidimas suomių kalba: skyrius 15 tomas 9 p. 0172  specialusis leidimas švedų kalba: skyrius 15 tomas 9 p. 0172

		Komisijos Sprendimas1990 m. vasario 9 d.dėl Eksperimentams ir kitiems moksliniams tikslams naudojamų gyvūnų apsaugos patariamojo komiteto steigimo(90/67/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,kadangi 1986 m. lapkričio 24 d. Tarybos direktyvoje 86/609/EEB dėl valstybių narių įstatymų ir kitų teisės aktų, susijusių su eksperimentams bei kitiems moksliniams tikslams skirtų gyvūnų apsauga, suderinimo [1], ypač jos 22 straipsnio 3 dalyje, yra numatyta, kad Komisija įsteigia nuolatinį konsultacinį komitetą, kuriame būtų atstovaujamos visos valstybės narės;kadangi tos direktyvos tikslas — užtikrinti, kad jeigu eksperimentams arba kitiems moksliniams tikslams naudojami gyvūnai, jų apsaugai skirti valstybių narių įstatymai bei kiti teisės aktai būtų suderinti taip, kad bendrosios rinkos kūrimui ir veikimui jie neturėtų neigiamo poveikio, ypač konkurencijos iškraipymo ir kliūčių sudarymo prekybai atžvilgiu;kadangi, siekiant šio tikslo, direktyvoje, inter alia, nurodoma, kad turėtų būti vengiama bet kokio eksperimentų dubliavimo pavojaus; neatsižvelgiant į tai, kad nuolatinis patariamasis komitetas turėtų padėti Komisijai organizuoti keitimąsi atitinkama informacija apie eksperimentus su gyvais gyvūnais;kadangi į klausimus, iškilsiančius taikant šią direktyvą, Komisija apskritai sugebės veiksmingai reaguoti tik tada, jei jai padės ekspertai, kurie yra eksperimentų su gyvūnais srities specialistai ir turi pakankami administracinės patirties bei yra susipažinę su valstybių narių reglamentais;kadangi remiantis Komisijos departamentuose svarstant konsultacinių komitetų klausimą įgyta patirtimi, Komitetui turėtų būti suteiktas teisinis pagrindas,NUSPRENDĖ:1 straipsnisKomisijai priskiriamas Eksperimentams ir kitiems moksliniams tikslams naudojamų gyvūnų apsaugos patariamasis komitetas (toliau — "Komitetas").2 straipsnisKomiteto uždavinys — padėti Komisijai organizuoti keitimąsi atitinkama informacija, numatyta Direktyvos 86/609/EEB 22 straipsnio 3 dalyje, ir spręsti kitus taikant tą direktyvą iškilsiančius klausimus.3 straipsnisKomitete kiekvieną valstybę narę atstovauja du Direktyvos 86/609/EEB 6 straipsnyje nurodyti nacionalinės institucijos pareigūnai, atsakantys už minėtos direktyvos nuostatų vykdymo priežiūrą. Jei valstybė narė tam tikslui paskyrė daugiau kaip vieną instituciją, ji Komisijai nurodo, iš kurios institucijos turėtų būti parinkti du atstovai.Komiteto nariams visada leidžiama patiems savo nuožiūra paskirti iš savo institucijos tinkamos kvalifikacijos ekspertą, kuris jiems atstovautų kiekviename konkrečiame posėdyje.4 straipsnisKomisijos atstovas pirmininkauja Komiteto posėdžiams. Be to, Komitetui ir jo darbo grupėms Komisija teikia sekretoriato paslaugas bei organizuoja jų darbą.5 straipsnisKomiteto narių kadencija yra penkeri metai. Ji gali būti atnaujinta. Pasibaigus šiam penkerių metų laikotarpiui, Komiteto nariai toliau vykdo savo pareigas, kol į jų vietas paskiriami nauji asmenys arba jie paskiriami naujai kadencijai.Nario kadencija gali būti nutraukta dar nesibaigus penkerių metų laikotarpiui, jei jis atsistatydina, miršta arba jį paskyrusios nacionalinės institucijos reikalavimu. Tokiais atvejais minėta nacionalinė institucija, pasitarusi su Komisija, likusiam kadencijos laikotarpiui paskiria naują asmenį.Nariams už jų darbą komitete nemokama.Komisija informavimo tikslais jų sąrašą paskelbia Europos Bendrijų oficialiajame leidinyje.6 straipsnisKomitetas turi teisę sudaryti darbo grupes, kurios padėtų jam vykdyti užduotis.Darbo grupės atsiskaito Komitetui už joms pavestas užduotis.7 straipsnisKomisijai sušaukus, Komitetas ir jo darbo grupės renkasi Komisijos būstinėje arba kurioje nors kitoje posėdžio vietoje.Komiteto ir jo darbo grupių posėdžiuose dalyvauja atitinkamų Komisijos padalinių atstovai. Pirmininkas ir (arba) Komisija turi teisę pakviesti bet kurį asmenį, turintį specialisto kvalifikaciją bet kuriuo darbotvarkės klausimu, dalyvauti ekspertu Komiteto ar 6 straipsnyje minėtų darbo grupių svarstymuose.8 straipsnisKomiteto ir jo darbo grupių diskusijose nebalsuojama.Kai visi Komiteto nariai vieningai pritaria dėl prašomos konsultacijos, Komitetas parengia bendras išvadas.Jei vieningai nepritariama, į pranešimą, už kurio rengimą yra atsakinga Komisija, įtraukiami diskusijų metu išryškėję skirtingi požiūriai.Kai Komisija nori sužinoti Komiteto arba jo darbo grupių nuomonę, ji turi teisę nustatyti terminą šioms nuomonėms pateikti.9 straipsnisKomitetui arba Komisijos pirmininkui pranešus Komiteto nariams, kad pateiktina nuomonė arba nagrinėjamas klausimas yra konfidencialaus pobūdžio, nariai, neprieštaraudami Sutarties 214 straipsnio nuostatoms, privalo neatskleisti informacijos, gautos dirbant Komitete arba darbo grupėse.Tokiais atvejais posėdžiuose gali dalyvauti tik Komiteto nariai ir suinteresuotų Komisijos padalinių atstovai.Priimta Briuselyje, 1990 m. vasario 9 d.Komisijos varduCarlo Ripa Di MeanaKomisijos narys[1] OL L 358, 1986 12 18, p. 1.--------------------------------------------------


title: 2005/111/EB: 2005 m. sausio 31 d. Tarybos sprendimas, dėl Regionų komiteto Vengrijos vieno nario ir Vengrijos trijų pakaitinių narių skyrimo

text:
9.2.2005

               LT

               Europos Sąjungos oficialusis leidinys

               L 36/4

      TARYBOS SPRENDIMAS

   2005 m. sausio 31 d.
   dėl Regionų komiteto Vengrijos vieno nario ir Vengrijos trijų pakaitinių narių skyrimo
   (2005/111/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Vengrijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB dėl Regionų komiteto narių ir pakaitinių narių skyrimo (1).

               (2)

               Dėl Gábor DEMSZKY atsistatydinimo, apie kurį Tarybai buvo pranešta 2004 m. rugpjūčio 10 d., tapo laisva viena Regionų komiteto nario vieta, dėl Klára KOVÁCSNÉ atsistatydinimo, apie kurį Tarybai buvo pranešta 2004 m. liepos 7 d. ir dėl János LÁZÁR atsistatydinimo, apie kurį Tarybai buvo pranešta 2004 m. rugsėjo 21 d., tapo laisvos dvi Regionų komiteto pakaitinių narių vietos, o pasiūlius Gábor BIHARY kandidatūrą į nario pareigas, tapo laisva viena pakaitinio nario vieta,

         NUSPRENDĖ:
   Vienintelis straipsnis
   Šiuos asmenis skirti Regionų komiteto

               a)

               nariais:
               Gábor BIHARY
               Sostinės generalinės asamblėjos narį, sostinės generalinės asamblėjos Europos integracijos ir užsienio reikalų komiteto pirmininką vietoj Gábor DEMSZKY;

               b)

               pakaitiniais nariais:

                           Béla CSÉCSEI
                           Budapešto VIII rajono merą
                           vietoj Gábor BIHARY,

                           Nándor LITTER
                           Nagykanizsa merą
                           vietoj János LÁZÁR,

                           Zoltán NAGY
                           vietinės valdžios narį, Komárom miesto municipalitetas
                           vietoj Klára KOVÁCSNÉ HORVÁTH

         likusiam jų kadencijos laikui iki 2006 m. sausio 25 d.

      Priimta Briuselyje, 2005 m. sausio 31 d.

            Tarybos vardu

            Pirmininkas

         J. ASSELBORN

      (1)  OL L 24, 2002 1 26, p. 38.


title: 2017 m. balandžio 27 d. Europos Parlamento sprendimas (ES, Euratomas) 2017/1610 dėl Mažųjų ir vidutinių įmonių reikalų vykdomosios įstaigos 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/103

         EUROPOS PARLAMENTO SPRENDIMAS (ES, Euratomas) 2017/1610
   2017 m. balandžio 27 d.
   dėl Mažųjų ir vidutinių įmonių reikalų vykdomosios įstaigos 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos Sąjungos 2015 finansinių metų bendrąjį biudžetą (1),

               —

               atsižvelgdamas į Europos Sąjungos 2015 finansinių metų konsoliduotąsias metines ataskaitas (COM(2016) 475 – C8–0269/2016) (2),

               —

               atsižvelgdamas į Mažųjų ir vidutinių įmonių reikalų vykdomosios įstaigos 2015 finansinių metų galutines metines ataskaitas (3),

               —

               atsižvelgdamas į Komisijos ataskaitą dėl tolesnių veiksmų, susijusių su 2014 finansinių metų biudžeto įvykdymo patvirtinimu (COM(2016) 674) ir į prie jos pridėtus Komisijos tarnybų darbo dokumentus (SWD(2016) 338, SWD(2016) 339),

               —

               atsižvelgdamas į Komisijos metinę 2015 atlikto vidaus audito ataskaitą biudžeto įvykdymą tvirtinančiai institucijai (COM(2016) 628) ir į prie jos pridėtą Komisijos tarnybų darbo dokumentą (SWD(2016) 322),

               —

               atsižvelgdamas į Audito Rūmų ataskaitą dėl Mažųjų ir vidutinių įmonių reikalų vykdomosios įstaigos 2015 finansinių metų metinių finansinių ataskaitų su Įstaigos atsakymu (4),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),

               —

               atsižvelgdamas į 2017 m. vasario 21 d. Tarybos rekomendaciją dėl patvirtinimo, kad vykdomosios įstaigos įvykdė 2015 finansinių metų biudžetą (05874/2017 – C8–0038/2017),

               —

               atsižvelgdamas į Sutarties dėl Europos Sąjungos veikimo 317, 318 ir 319 straipsnius,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 62, 164, 165 ir 166 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (7), ypač į jo 14 straipsnio 3 dalį,

               —

               atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (8), ypač į jo 66 straipsnio pirmą ir antrą pastraipas,

               —

               atsižvelgdamas į 2013 m. gruodžio 17 d. Komisijos įgyvendinimo sprendimą 2013/771/ES, kuriuo įsteigiama Mažųjų ir vidutinių įmonių reikalų vykdomoji įstaiga ir panaikinami sprendimai 2004/20/EB ir 2007/372/EB (9),

               —

               atsižvelgdamas į Darbo tvarkos taisyklių 93 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A8–0150/2017),

               A.

               kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir kadangi taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis savo pačios atsakomybe, atsižvelgdama į patikimo finansų valdymo principus,

               1.

               patvirtina Mažųjų ir vidutinių įmonių reikalų vykdomosios įstaigos direktoriui, kad Įstaigos 2015 finansinių metų biudžetas įvykdytas;

               2.

               išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2015 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis, taip pat savo 2017 m. balandžio 27 d. rezoliucijoje dėl Audito Rūmų specialiųjų ataskaitų vykdant Komisijos 2015 finansinių metų biudžeto įvykdymo patvirtinimo procedūrą (10);

               3.

               paveda Pirmininkui perduoti šį sprendimą, sprendimą dėl Europos Sąjungos 2015 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Mažųjų ir vidutinių įmonių reikalų vykdomosios įstaigos direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL L 69, 2015 3 13.

      (2)  OL C 380, 2016 10 14, p. 1.

      (3)  OL C 417, 2016 11 11, p. 10.

      (4)  OL C 449, 2016 12 1, p. 61.

      (5)  OL C 380, 2016 10 14, p. 147.

      (6)  OL L 298, 2012 10 26, p. 1.

      (7)  OL L 11, 2003 1 16, p. 1.

      (8)  OL L 297, 2004 9 22, p. 6.

      (9)  OL L 341, 2013 12 18, p. 73.

      (10)  Tą dieną priimti tekstai, P8_TA(2017)0144 (žr. šio Oficialiojo leidinio p. 66).


title: 2011 m. birželio 16 d. Tarybos ir Taryboje posėdžiavusių Europos Sąjungos valstybių narių vyriausybių atstovų sprendimas dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo pasirašymo Sąjungos vardu ir laikino taikymo; ir dėl Europos Sąjungos bei jos valstybių narių, Islandijos ir Norvegijos Karalystės papildomo susitarimo dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo pasirašymo Sąjungos vardu ir laikino taikymo

text:
29.10.2011

               LT

               Europos Sąjungos oficialusis leidinys

               L 283/1

         TARYBOS IR TARYBOJE POSĖDŽIAVUSIŲ EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2011 m. birželio 16 d.
   dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo pasirašymo Sąjungos vardu ir laikino taikymo; ir dėl Europos Sąjungos bei jos valstybių narių, Islandijos ir Norvegijos Karalystės papildomo susitarimo dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo pasirašymo Sąjungos vardu ir laikino taikymo
   (2011/708/ES)
   TARYBA IR TARYBOJE POSĖDŽIAVUSIŲ EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi ir 8 dalies pirma pastraipa,
   atsižvelgdami į Europos Komisijos pasiūlymą,
   kadangi:

               (1)

               2007 m. balandžio 25 ir 30 d. Jungtinių Amerikos Valstijų ir Europos bendrijos valstybių narių bei Europos bendrijos pasirašytame Europos bendrijos bei jos valstybių narių ir Jungtinių Amerikos Valstijų oro susisiekimo susitarime (1) (toliau – Oro susisiekimo susitarimas) su pakeitimais, padarytais 2010 m. birželio 24 d. Jungtinių Amerikos Valstijų ir Europos Sąjungos valstybių narių bei Europos Sąjungos pasirašytu protokolu dėl 2007 m. balandžio 25 ir 30 d. pasirašyto Jungtinių Amerikos Valstijų ir Europos bendrijos bei jos valstybių narių oro susisiekimo susitarimo pakeitimo (2) (toliau – Protokolas), aiškiai numatyta galimybė trečiosioms valstybėms prisijungti prie Oro susisiekimo susitarimo;

               (2)

               remdamasis Protokolu iš dalies pakeisto Oro susisiekimo susitarimo 18 straipsnio 5 dalimi, pagal minėtą susitarimą įsteigtas Jungtinis komitetas parengė Islandijos ir Norvegijos Karalystės prisijungimo prie Oro susisiekimo susitarimo pasiūlymą;

               (3)

               2010 m. lapkričio 16 d. Jungtinis komitetas pateikė Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo (toliau – Prisijungimo susitarimas) pasiūlymą;

               (4)

               Komisija derėjosi dėl Europos Sąjungos bei jos valstybių narių, Islandijos ir Norvegijos Karalystės papildomo susitarimo dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo (toliau – Papildomas susitarimas);

               (5)

               Prisijungimo susitarimas ir Papildomas susitarimas turėtų būti pasirašyti ir laikinai taikomi, kol bus baigtos jų sudarymo procedūros,

         PRIĖMĖ ŠĮ SPRENDIMĄ:
   1 straipsnis
   Sąjungos vardu leidžiama pasirašyti Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimą ir Europos Sąjungos bei jos valstybių narių, Islandijos ir Norvegijos Karalystės papildomą susitarimą dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo, su sąlyga, kad minėti susitarimai bus sudaryti.
   Prisijungimo susitarimo ir Papildomo susitarimo tekstai pridedami prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Prisijungimo susitarimą ir Papildomą susitarimą Sąjungos vardu.
   3 straipsnis
   Prisijungimo susitarimą ir Papildomą susitarimą Sąjunga ir, tiek kiek leidžiama pagal taikytiną nacionalinę teisę, jos valstybės narės bei susijusios šalys laikinai taiko nuo pasirašymo dienos (3), kol bus baigtos jų sudarymo procedūros.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. birželio 16 d.

            Pirmininkas

         VÖLNER P.

      (1)  OL L 134, 2007 5 25, p. 4.

      (2)  OL L 223, 2010 8 25, p. 3.

      (3)  Prisijungimo susitarimo ir Papildomo susitarimo pasirašymo datą Europos Sąjungos oficialiajame leidinyje paskelbs Tarybos Generalinis sekretoriatas.
    ---documentbreak---

               29.10.2011

               LT

               Europos Sąjungos oficialusis leidinys

               L 283/1

         VERTIMAS
   ORO SUSISIEKIMO SUSITARIMAS
   JUNGTINĖS AMERIKOS VALSTIJOS (toliau – Jungtinės Valstijos),
   BELGIJOS KARALYSTĖ,
   BULGARIJOS RESPUBLIKA,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   AIRIJA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   RUMUNIJA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
   Europos Sąjungos sutarties ir Sutarties dėl Europos Sąjungos veikimo susitariančiosios šalys ir Europos Sąjungos valstybės narės (toliau – valstybės narės),
   ir
   EUROPOS SĄJUNGA,
   ISLANDIJA
   ir
   NORVEGIJOS KARALYSTĖ (toliau – Norvegija),
   SIEKDAMOS tobulinti tarptautinę aviacijos sistemą, pagrįstą oro susisiekimo bendrovių konkurencija rinkoje ir kuo mažesniu valdžios institucijų kišimusi ir reguliavimu;
   SIEKDAMOS pagerinti tarptautinio oro susisiekimo plėtros galimybes, be kita ko, plėsdamos oro susisiekimo tinklus, kad keleiviams ir krovinių siuntėjams būtų teikiamos patogios oro susisiekimo paslaugos;
   SIEKDAMOS užtikrinti, kad oro susisiekimo bendrovės turėtų galimybę keliaujantiems ir krovinius siunčiantiems asmenims atvirose rinkose siūlyti paslaugas konkurencingomis kainomis;
   SIEKDAMOS, kad visi oro susisiekimo sektoriai, įskaitant oro susisiekimo bendrovių darbuotojus, turėtų naudos iš liberalizuoto susitarimo;
   SIEKDAMOS užtikrinti didžiausią įmanomą tarptautinio oro susisiekimo saugą bei saugumą ir pakartotinai reikšdamos didelį susirūpinimą dėl veiksmų, nukreiptų prieš orlaivių saugumą, arba dėl grėsmės orlaivių saugumui, kai dėl to kyla pavojus asmenų arba nuosavybės saugai, daroma neigiama įtaka oro susisiekimo veiklai ir pakertamas visuomenės pasitikėjimas civilinės aviacijos sauga;
   ATKREIPDAMOS dėmesį į 1944 m. gruodžio 7 d. Čikagoje pateiktą pasirašyti Tarptautinę civilinės aviacijos konvenciją;
   PRIPAŽINDAMOS, kad valstybės subsidijos gali neigiamai paveikti oro susisiekimo bendrovių konkurencingumą ir apsunkinti pagrindinių šio Susitarimo tikslų įgyvendinimą;
   PATVIRTINDAMOS, kad rengiant ir įgyvendinant tarptautinę aviacijos politiką svarbu atsižvelgti į aplinkos apsaugą;
   ATKREIPDAMOS DĖMESĮ į vartotojų apsaugos, įskaitant apsaugą pagal 1999 m. gegužės 28 d. Monrealyje pasirašytą Konvenciją dėl tam tikrų tarptautinio vežimo oru taisyklių suvienodinimo, svarbą;
   KETINDAMOS pasinaudoti galiojančių susitarimų sistema, kad būtų galima atverti rinkas ir vartotojams, oro susisiekimo bendrovėms, darbuotojams ir bendruomenėms abipus Atlanto užtikrinti kuo didesnę naudą;
   PRIPAŽINDAMOS, kad svarbu plėsti jų oro susisiekimo bendrovių galimybes patekti į pasaulio kapitalo rinkas, siekiant didinti konkurenciją ir remti šio Susitarimo tikslų įgyvendinimą;
   KETINDAMOS sukurti pasaulinį precedentą, kad būtų atkreipiamas dėmesys į šio labai svarbaus ekonomikos sektoriaus liberalizavimo naudą;
   PRIPAŽINDAMOS, kad 2009 m. gruodžio 1 d. įsigaliojus Lisabonos sutarčiai, kuria iš dalies pakeistos Europos Sąjungos sutartis ir Europos bendrijos steigimo sutartis, Europos Sąjunga pakeitė Europos bendriją ir perėmė jos teises bei pareigas, ir kad nuo tos datos visos Jungtinių Amerikos Valstijų ir Europos bendrijos bei jos valstybių narių 2007 m. balandžio 25 ir 30 d. pasirašytame Oro susisiekimo susitarime numatytos Europos bendrijos teisės ir įsipareigojimai, taip pat visos nuorodos jame į Europos bendriją taikomi Europos Sąjungai,
   SUSITARĖ:
   1 straipsnis
   Apibrėžtis
   Susitariančioji šalis– Jungtinės Valstijos, Europos Sąjunga bei jos valstybės narės, Islandija arba Norvegija.
   2 straipsnis
   Protokolu iš dalies pakeisto Oro susisiekimo susitarimo ir šio Susitarimo priedo taikymas
   2007 m. balandžio 25 ir 30 d. pasirašyto Jungtinių Amerikos Valstijų ir Europos bendrijos bei jos valstybių narių oro susisiekimo susitarimo (toliau – Oro susisiekimo susitarimas) su pakeitimais, padarytais 2010 m. birželio 24 d. Jungtinių Amerikos Valstijų ir Europos Sąjungos bei jos valstybių narių pasirašytu Protokolu, kuriuo iš dalies keičiamas Oro susisiekimo susitarimas (toliau – Protokolas), nuostatos (jos įtraukiamos pateikiant nuorodas) taikomos visoms šio Susitarimo susitariančiosioms šalims, atsižvelgiant į šio Susitarimo priedą. Protokolu iš dalies pakeisto Oro susisiekimo susitarimo nuostatos Islandijai ir Norvegijai taikomos kaip Europos Sąjungos valstybėms narėms, todėl Islandija ir Norvegija turi visas tame susitarime numatytas valstybių narių teises ir įsipareigojimus. Šio Susitarimo priedo nuostatos yra neatsiejama šio Susitarimo dalis.
   3 straipsnis
   Galiojimo nutraukimas arba laikino taikymo nutraukimas
   1.   Jungtinės Valstijos arba Europos Sąjunga ir jos valstybės narės gali bet kuriuo metu diplomatiniais kanalais kitoms trims susitariančiosioms šalims raštu pranešti apie savo sprendimą nutraukti šį Susitarimą arba užbaigti šio Susitarimo laikiną taikymą pagal 5 straipsnį.
   Pranešimo kopija tuo pačiu metu siunčiama Tarptautinei civilinės aviacijos organizacijai (ICAO). Šis Susitarimas nutraukiamas arba jo laikinas taikymas baigiasi Tarptautinės oro transporto asociacijos (IATA) skrydžių sezono, kuris galioja praėjus vieneriems metams nuo raštiško pranešimo datos, paskutinės dienos vidurnaktį (Grinvičo laiku), nebent visų susitariančiųjų šalių susitarimu pranešimas atšaukiamas iki to laikotarpio pabaigos.
   2.   Islandija arba Norvegija gali bet kuriuo metu diplomatiniais kanalais kitoms susitariančiosioms šalims raštu pranešti apie savo sprendimą pasitraukti iš šio Susitarimo arba baigti šio Susitarimo laikiną taikymą pagal 5 straipsnį. Pranešimo kopija tuo pačiu metu siunčiama ICAO. Toks pasitraukimas arba laikino taikymo nutraukimas įsigalioja IATA skrydžių sezono, kuris galioja praėjus vieneriems metams nuo raštiško pranešimo datos, paskutinės dienos vidurnaktį (Grinvičo laiku), nebent toks pranešimas atšaukiamas raštišką pranešimą pateikusios susitariančiosios šalies, Jungtinių Valstijų, Europos Sąjungos ir jos valstybių narių susitarimu iki to laikotarpio pabaigos.
   3.   Jungtinės Valstijos arba Europos Sąjunga ir jos valstybės narės gali bet kuriuo metu diplomatiniais kanalais Islandijai arba Norvegijai raštu pranešti apie savo sprendimą nutraukti šį Susitarimą arba užbaigti jo laikiną taikymą Islandijai arba Norvegijai. Pranešimo kopijos tuo pačiu metu siunčiamos kitoms dviem šio Susitarimo susitariančiosioms šalims ir ICAO. Toks Susitarimo ar jo laikino taikymo Islandijai arba Norvegijai nutraukimas įsigalioja IATA skrydžių sezono, kuris galioja praėjus vieneriems metams nuo raštiško pranešimo datos, paskutinės dienos vidurnaktį (Grinvičo laiku), nebent toks pranešimas atšaukiamas Jungtinių Valstijų, Europos Sąjungos ir jos valstybių narių ir pranešimą gaunančios susitariančiosios šalies susitarimu iki to laikotarpio pabaigos.
   4.   Pagal šį straipsnį Europos Sąjungos ir jos valstybių narių diplomatines notas siunčia Europos Sąjunga, o Europos Sąjungai ir jos valstybėms narėms skirtos notos siunčiamos Europos Sąjungai.
   5.   Jeigu Protokolu iš dalies pakeistas Oro susisiekimo susitarimas nutraukiamas, tai, nepaisant visų kitų šio straipsnio nuostatų, kartu nutraukiamas ir šis Susitarimas.
   4 straipsnis
   Registracija ICAO
   Šį Susitarimą ir visus jo pakeitimus ICAO registruoja Europos Sąjungos Tarybos Generalinis sekretoriatas.
   5 straipsnis
   Laikinas taikymas
   Iki įsigaliojimo susitariančiosios šalys susitaria šį Susitarimą laikinai taikyti (kiek leidžiama pagal taikytiną vidaus teisę) nuo jo pasirašymo dienos. Jeigu Protokolu iš dalies pakeistas Oro susisiekimo susitarimas nutraukiamas pagal to susitarimo 23 straipsnį arba jeigu jo laikinas taikymas baigiasi pagal to susitarimo 25 straipsnį, arba jeigu Protokolo laikinas taikymas baigiasi pagal Protokolo 9 straipsnį, laikinas šio Susitarimo taikymas baigiasi tuo pačiu metu.
   6 straipsnis
   Įsigaliojimas
   Šis Susitarimas įsigalioja vėlesnę iš šių datų:

               1.

               Oro susisiekimo susitarimo įsigaliojimo dieną;

               2.

               Protokolo įsigaliojimo dieną;

               3.

               praėjus mėnesiui po paskutinės iš diplomatinių notų, kuriomis keisdamosi susitariančiosios šalys patvirtina, kad atliktos visos šiam Susitarimui įsigalioti būtinos procedūros.

         Keičiantis diplomatinėmis notomis Europos Sąjungos ir jos valstybių narių diplomatines notas siunčia Europos Sąjunga, o Europos Sąjungai ir jos valstybėms narėms skirtos notos siunčiamos Europos Sąjungai. Europos Sąjungos ir jos valstybių narių diplomatinėje notoje ar notose pateikiami kiekvienos valstybės narės pranešimai, kuriais patvirtinama, kad atliktos visos šiam Susitarimui įsigalioti būtinos procedūros.

      TAI PATVIRTINDAMI šį Susitarimą pasirašė toliau nurodyti tinkamai įgalioti asmenys.
      PRIIMTA Liuksemburge ir Osle 2011 m. birželio šešioliktą ir dvidešimt pirmą dieną keturiais egzemplioriais.

         For the United States of America

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

         For Kongeriket Norge

         Voor het Koninkrijk België
         Pour le Royaume de Belgique
         Für das Königreich Belgien

         Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
         Cette signature engage également la Région wallonne, la Région flamande et la Région de Bruxelles-Capitale.
         Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

         За Репyблика Бългaрия

         Za Českou republiku

         For Kongeriget Danmark

         Für die Bundesrepublik Deutschland

         Eesti Vabariigi nimel

         Thar cheann Na hÉireann
         For Ireland

         Για την Ελληνική Δημοκρατία

         Por el Reino de España

         Pour la République française

         Per la Repubblica italiana

         Για την Κυπριακή Δημοκρατία

         Latvijas Republikas vārdā –

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għal Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Pentru România

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

   BENDRA DEKLARACIJA
   Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės atstovai patvirtino, kad Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo (toliau – Susitarimas) tekstas turi būti autentifikuotas kitomis kalbomis, kaip numatyta prieš pasirašant Susitarimą, pasikeičiant raštais arba, pasirašius Susitarimą – Jungtinio komiteto sprendimu.
   Ši bendra deklaracija yra neatsiejama Susitarimo dalis.
   PRIEDAS

      Islandijai ir Norvegijai taikomos specialiosios nuostatos

   Protokolu iš dalies pakeisto Oro susisiekimo susitarimo (su toliau pateiktais pakeitimais) nuostatos taikomos visoms šio Susitarimo šalims. Protokolu iš dalies pakeisto Oro susisiekimo susitarimo nuostatos Islandijai ir Norvegijai taikomos kaip Europos Sąjungos valstybėms narėms, todėl Islandija ir Norvegija turi visas tame susitarime numatytas valstybių narių teises ir įsipareigojimus laikantis toliau išvardytų sąlygų:

               1.

               Protokolu iš dalies pakeisto Oro susisiekimo susitarimo 1 straipsnio 9 dalis išdėstoma taip:
               „Teritorija – Jungtinėms Valstijoms arba jų jurisdikcijai priklausančios sausumos teritorijos (žemyninė teritorija ir salos), vidaus vandenys bei teritoriniai vandenys ir – Europos Sąjungos ir jos valstybių narių atžvilgiu – sausumos teritorijos (žemyninė teritorija ir salos), vidaus vandenys bei teritoriniai vandenys, kuriems taikomas Europos ekonominės erdvės susitarimas jame ar jį pakeisiančiame dokumente nustatytomis sąlygomis, išskyrus sausumos teritoriją ir vidaus vandenis, kurie priklauso Lichtenšteino Kunigaikštystei ar jos jurisdikcijai; laikoma, kad šio Susitarimo taikymas Gibraltaro oro uostui neturi įtakos nei Ispanijos Karalystės ir Jungtinės Karalystės teisinėms pozicijoms ginče dėl suverenių teisių į teritoriją, kurioje yra tas oro uostas, nei 2006 m. rugsėjo 18 d. Kordoboje priimtame Ministrų pareiškime dėl Gibraltaro oro uosto išdėstytai nuostatai Gibraltaro oro uostui laikinai netaikyti Europos Sąjungos aviacijos priemonių, 2006 m. rugsėjo 18 d. galiojusių valstybėms narėms; ir“.

               2.

               Protokolu iš dalies pakeisto Oro susisiekimo susitarimo 23–26 straipsniai Islandijai ir Norvegijai netaikomi.

               3.

               Protokolo 9 ir 10 straipsniai Islandijai ir Norvegijai netaikomi.

               4.

               Protokolu iš dalies pakeisto Oro susisiekimo susitarimo 1 priedo 1 skirsnis papildomas tokiu tekstu:

                           „w.

                           Islandija: Susitarimas dėl oro susisiekimo, pasirašytas 1995 m. birželio 14 d. Vašingtone; iš dalies pakeistas 2002 m. kovo 1 d. pasikeitus notomis; iš dalies pakeistas 2006 m. rugpjūčio 14 d. ir 2007 m. kovo 9 d. pasikeitus notomis.

                           x.

                           Norvegijos Karalystė: Susitarimas dėl oro susisiekimo paslaugų, įsigaliojęs 1945 m. spalio 6 d. Vašingtone pasikeitus notomis; iš dalies pakeistas 1954 m. rugpjūčio 6 d. pasikeitus notomis; iš dalies pakeistas 1995 m. birželio 16 d. pasikeitus notomis.“

               5.

               Protokolu iš dalies pakeisto Oro susisiekimo susitarimo 1 priedo 2 skirsnis išdėstomas taip:
               „Nepaisant šio priedo 1 skirsnio, teritorijoms, kurioms netaikomas šio susitarimo 1 straipsnyje pateikta teritorijos apibrėžtis, ir toliau taikomi to skirsnio e (Danija ir Jungtinės Valstijos), g (Prancūzija ir Jungtinės Valstijos), v (Jungtinė Karalystė ir Jungtinės Valstijos) ir x (Norvegija ir Jungtinės valstijos) dalyse nurodyti susitarimai juose nustatytomis sąlygomis.“

               6.

               Protokolu iš dalies pakeisto Oro susisiekimo susitarimo 1 priedo 3 skirsnis išdėstomas taip:
               „Nepaisant šio susitarimo 3 straipsnio, JAV oro susisiekimo bendrovės neturi teisės iš punktų valstybėse narėse ar į juos teikti krovinių vežimo paslaugas, neįtrauktas į paslaugas, kurias teikiant viena iš šalių yra Jungtinės Valstijos, išskyrus punktus Čekijos Respublikoje, Prancūzijos Respublikoje, Vokietijos Federacinėje Respublikoje, Liuksemburgo Didžiojoje Hercogystėje, Maltoje, Lenkijos Respublikoje, Portugalijos Respublikoje, Slovakijos Respublikoje, Islandijoje ir Norvegijos Karalystėje.“

               7.

               Protokolu iš dalies pakeisto Oro susisiekimo susitarimo 2 priedo 3 straipsnio pabaigoje įrašomas toks sakinys:
               „Islandijos ir Norvegijos atveju tai, be kita ko, apima Europos ekonominės erdvės susitarimo 53, 54 ir 55 straipsnius ir Europos Sąjungos reglamentus, kuriais įgyvendinami Sutarties dėl Europos Sąjungos veikimo 101, 102 ir 105 straipsniai, įtrauktus į Europos ekonominės erdvės susitarimą, taip pat visus jų pakeitimus.“

               8.

               Protokolu iš dalies pakeisto Oro susisiekimo susitarimo 21 straipsnio 4 dalis taikoma Islandijai ir Norvegijai tiek, kiek atitinkami Europos Sąjungos teisės aktai ir taisyklės yra įtraukti į Europos ekonominės erdvės susitarimą, vadovaujantis visais jame nustatytais patikslinimais. Protokolu iš dalies pakeisto Oro susisiekimo susitarimo 21 straipsnio 4 dalies a ir b punktuose numatytos teisės Islandijai ar Norvegijai suteikiamos tik tuo atveju, jeigu atitinkamai Islandijai ar Norvegijai pagal susijusius Europos Sąjungos teisės aktus ir taisykles, įtrauktus į Europos ekonominės erdvės susitarimą, taikoma priežiūra, susijusi su triukšmingų operacijų apribojimų įvedimu, atitinkanti priežiūrą, numatytą Protokolu iš dalies pakeisto Oro susisiekimo susitarimo 21 straipsnio 4 dalyje.

          ---documentbreak--- NA ---documentbreak---

               29.10.2011

               LT

               Europos Sąjungos oficialusis leidinys

               L 283/1

         Europos Sąjungos bei jos valstybių narių,
   PAPILDOMAS SUSITARIMAS
   Islandijos ir Norvegijos Karalystės dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo
   BELGIJOS KARALYSTĖ,
   BULGARIJOS RESPUBLIKA,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   AIRIJA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   RUMUNIJA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
   Europos Sąjungos sutarties ir Sutarties dėl Europos Sąjungos veikimo susitariančiosios šalys ir Europos Sąjungos valstybės narės (toliau – valstybės narės),
   ir
   EUROPOS SĄJUNGA,
   ISLANDIJA,
   ir
   NORVEGIJOS KARALYSTĖ (toliau – Norvegija),
   PAŽYMĖDAMOS, kad Europos Komisija, remdamasi Tarybos sprendimu, kuriuo ji buvo įgaliota pradėti derybas, Europos Sąjungos ir jos valstybių narių vardu su Jungtinėmis Amerikos Valstijomis susitarė dėl Oro susisiekimo susitarimo,
   PAŽYMĖDAMOS, kad Jungtinių Amerikos Valstijų ir Europos Sąjungos ir jos valstybių narių oro susisiekimo susitarimas (toliau – Oro susisiekimo susitarimas) buvo parafuotas 2007 m. kovo 2 d., pasirašytas Briuselyje 2007 m. balandžio 25 d. ir Vašingtone 2007 m. balandžio 30 d. ir laikinai taikomas nuo 2008 m. kovo 30 d.,
   PAŽYMĖDAMOS, kad Oro susisiekimo susitarimas buvo iš dalies pakeistas Protokolu, kuriuo iš dalies keičiamas Jungtinių Amerikos Valstijų ir Europos Sąjungos ir jos valstybių narių oro susisiekimo susitarimas (toliau – Protokolas) ir kuris parafuotas 2010 m. kovo 25 d. ir pasirašytas Liuksemburge 2010 m. birželio 24 d.,
   PAŽYMĖDAMOS, kad Islandija ir Norvegija, kaip visateisės Europos bendrosios aviacijos rinkos narės, kuriomis jos tapo pagal Europos ekonominės erdvės susitarimą, prisijungė prie Protokolu iš dalies pakeisto Oro susisiekimo susitarimo pagal tos pačios dienos Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės susitarimą (toliau – Susitarimas), į kurį įtraukiamas Protokolu iš dalies pakeistas Oro susisiekimo susitarimas,
   PRIPAŽINDAMOS, kad būtina nustatyti tvarką, kaip prireikus imtis priemonių pagal Protokolu iš dalies pakeisto Oro susisiekimo susitarimo 21 straipsnio 5 dalį,
   PRIPAŽINDAMOS, kad dar būtina nustatyti Islandijos ir Norvegijos dalyvavimo Protokolu iš dalies pakeisto Oro susisiekimo susitarimo 18 straipsniu įsteigtame Jungtiniame komitete ir Protokolu iš dalies pakeisto Oro susisiekimo susitarimo 19 straipsniu numatytose arbitražo procedūrose tvarką. Nustačius tokią tvarką turėtų būti užtikrintas reikiamas bendradarbiavimas, keitimasis informacija ir konsultacijos prieš Jungtinio komiteto posėdžius, taip pat tam tikrų Protokolu iš dalies pakeisto Oro susisiekimo susitarimo nuostatų, įskaitant saugumo, saugos, skrydžių teisių suteikimo bei atšaukimo ir valstybės paramos nuostatas, įgyvendinimas,
   SUSITARĖ:
   1 straipsnis
   Pranešimas
   Jeigu Europos Sąjunga ir jos valstybės narės nuspręstų nutraukti Susitarimą pagal Susitarimo 3 straipsnį, nutraukti jo laikiną taikymą arba atšaukti atitinkamus pranešimus, Komisija, prieš pateikdama pranešimą diplomatiniais kanalais Jungtinėms Amerikos Valstijoms, apie tokį sprendimą nedelsdama informuoja Islandiją ir Norvegiją. Islandija ir (arba) Norvegija atitinkamai nedelsdamos informuoja Komisiją apie bet kurį tokį sprendimą.
   2 straipsnis
   Skrydžių teisių sustabdymas
   Sprendimą neleisti kitos susitariančiosios šalies oro susisiekimo bendrovėms dažniau vykdyti skrydžius ar pradėti veiklą naujose rinkose, kurioms taikomas šis Susitarimas, ir pranešti apie tai Jungtinėms Amerikos Valstijoms arba susitarti panaikinti tokį sprendimą, priimtą pagal Protokolu iš dalies pakeisto Oro susisiekimo susitarimo 21 straipsnio 5 dalį, Europos Sąjungos ir valstybių narių vardu vieningai priima Taryba, vadovaudamasi atitinkamomis Sutarties nuostatomis, ir Islandija bei Norvegija. Tarybos pirmininkas Europos Sąjungos ir jos valstybių narių, Islandijos ir Norvegijos vardu Jungtinėms Amerikos Valstijoms praneša apie bet kurį tokį sprendimą.
   3 straipsnis
   Jungtinis komitetas
   1.   Pagal Protokolu iš dalies pakeisto Oro susisiekimo susitarimo 18 straipsnį įsteigtame Jungtiniame komitete Europos Sąjungai, valstybėms narėms, Islandijai ir Norvegijai atstovauja Komisijos, valstybių narių, Islandijos ir Norvegijos atstovai.
   2.   Europos Sąjungos, valstybių narių, Islandijos ir Norvegijos poziciją Jungtiniame komitete išdėsto Komisija, išskyrus tas sritis, kurios Europos Sąjungoje priskiriamos išimtinei valstybių narių kompetencijai; tokiu atveju poziciją išdėsto Tarybai pirmininkaujanti valstybė narė arba Komisija, Islandija ar Norvegija.
   3.   Islandijos ir Norvegijos poziciją Jungtiniame komitete dėl Protokolu iš dalies pakeisto Oro susisiekimo susitarimo 14 ar 20 straipsniuose numatytų klausimų arba dėl klausimų, dėl kurių nebūtina priimti teisinę galią turintį sprendimą, pasitarusi su Islandija ir Norvegija priima Komisija.
   4.   Dėl kitų Jungtinio komiteto sprendimų klausimais, kuriems taikomi į Europos ekonominės erdvės susitarimą įtraukti reglamentai ir direktyvos, Islandijos ir Norvegijos poziciją remdamosi Komisijos pasiūlymu priima Islandija ir Norvegija.
   5.   Dėl kitų Jungtinio komiteto sprendimų klausimais, kuriems į Europos ekonominės erdvės susitarimą įtraukti reglamentai ir direktyvos netaikomi, Islandijos ir Norvegijos poziciją pasitarusios su Komisija priima Islandija ir Norvegija.
   6.   Komisija imasi tinkamų priemonių, siekdama užtikrinti visapusišką Islandijos ir Norvegijos bendradarbiavimą visuose koordinavimo, konsultaciniuose ar sprendimų rengimo susitikimuose su valstybėmis narėmis, ir užtikrina galimybę gauti reikiamą informaciją, susijusią su Jungtinio komiteto posėdžių rengimu.
   4 straipsnis
   Arbitražas
   1.   Pagal Protokolu iš dalies pakeisto Oro susisiekimo susitarimo 19 straipsnį Europos Sąjungai, valstybėms narėms, Islandijai ir Norvegijai arbitražo posėdžiuose atstovauja Komisija.
   2.   Kai tinkama, Komisija imasi priemonių užtikrinti, kad Islandija ir Norvegija dalyvautų arbitražo posėdžių rengimo ir koordinavimo veikloje.
   3.   Jeigu Taryba nusprendžia sustabdyti lengvatų taikymą pagal Protokolu iš dalies pakeisto Oro susisiekimo susitarimo 19 straipsnio 7 dalį, apie šį sprendimą pranešama Islandijai ir Norvegijai. Islandija ir (arba) Norvegija atitinkamai informuoja Komisiją apie visus tokius sprendimus.
   4.   Sprendimus dėl visų kitų atitinkamų veiksmų, kurių pagal Protokolu iš dalies pakeisto Oro susisiekimo susitarimo 19 straipsnį reikia imtis klausimais, kurie Europos Sąjungoje priklauso Sąjungos kompetencijai, priima Komisija, kuriai padeda Tarybos paskirtų valstybių narių atstovų, Islandijos atstovų ir Norvegijos atstovų specialusis komitetas.
   5 straipsnis
   Keitimasis informacija
   1.   Islandija ir Norvegija nedelsdamos informuoja Komisiją apie visus pagal Protokolu iš dalies pakeisto Oro susisiekimo susitarimo 4 arba 5 straipsnius priimtus sprendimus atsisakyti suteikti, atšaukti, sustabdyti ar apriboti leidimą kuriai nors Jungtinių Amerikos Valstijų oro susisiekimo bendrovei. Komisija atitinkamai nedelsdama informuoja Islandiją ir Norvegiją apie visus tokius valstybių narių sprendimus.
   2.   Islandija ir Norvegija nedelsdamos informuoja Komisiją apie visus pagal Protokolu iš dalies pakeisto Oro susisiekimo susitarimo 8 straipsnį jų pateiktus ar gautus prašymus arba pranešimus. Komisija atitinkamai nedelsdama informuoja Islandiją ir Norvegiją apie visus tokius valstybių narių pateiktus ar gautus prašymus arba pranešimus.
   3.   Islandija ir Norvegija nedelsdamos informuoja Komisiją apie visus pagal Protokolu iš dalies pakeisto Oro susisiekimo susitarimo 9 straipsnį jų pateiktus ar gautus prašymus arba pranešimus. Komisija atitinkamai nedelsdama informuoja Islandiją ir Norvegiją apie visus tokius valstybių narių pateiktus ar gautus prašymus arba pranešimus.
   6 straipsnis
   Valstybės subsidijos ir parama
   1.   Jeigu Islandija arba Norvegija mano, kad subsidija ar parama, kurią Jungtinių Amerikos Valstijų teritorijoje ketina suteikti ar suteikia kokia nors valdžios institucija, turės neigiamą poveikį konkurencijai pagal Protokolu iš dalies pakeisto Oro susisiekimo susitarimo 14 straipsnio 2 dalį, ji apie tai praneša Komisijai. Jeigu pranešimą panašiu klausimu Komisijai pateikia valstybė narė, Komisija atitinkamai apie tai informuoja Islandiją ir Norvegiją.
   2.   Komisija, Islandija ir Norvegija gali kreiptis į tokią instituciją arba paprašyti surengti pagal Protokolu iš dalies pakeisto Oro susisiekimo susitarimo 18 straipsnį įsteigto Jungtinio komiteto posėdį.
   3.   Komisija, Islandija ir Norvegija nedelsdamos informuoja viena kitą, kai Jungtinės Amerikos Valstijos su jomis susisiekia pagal Protokolu iš dalies pakeisto Oro susisiekimo susitarimo 14 straipsnio 3 dalį.
   7 straipsnis
   Galiojimo nutraukimas arba laikino taikymo nutraukimas
   1.   Viena iš susitariančiųjų šalių gali bet kuriuo metu diplomatiniais kanalais kitai susitariančiajai šaliai raštu pranešti apie sprendimą nutraukti šį Papildomą susitarimą ar baigti jo laikiną taikymą. Šis Papildomas susitarimas nutraukiamas arba jo laikinas taikymas baigiasi vidurnaktį (Grinvičo laiku) praėjus šešiems mėnesiams nuo dienos, kai pateikiamas raštiškas pranešimas apie galiojimo arba laikino taikymo nutraukimą, nebent iki tokio laikotarpio pabaigos toks pranešimas susitariančiųjų šalių susitarimu atšaukiamas.
   2.   Jeigu Susitarimas ar jo laikinas taikymas nutraukiamas, tai, nepaisant visų kitų šio straipsnio nuostatų, šis Papildomas susitarimas nutraukiamas arba jo laikinas taikymas baigiasi tuo pačiu metu.
   8 straipsnis
   Laikinas taikymas
   Iki įsigaliojimo pagal 9 straipsnį Susitariančiosios Šalys susitaria šį Papildomą susitarimą laikinai taikyti, tiek kiek tai leidžiama pagal taikytiną vidaus teisę, nuo šio Papildomo susitarimo pasirašymo dienos arba nuo Susitarimo 5 straipsnyje nurodytos dienos, atsižvelgiant į tai, kuri data yra vėlesnė.
   9 straipsnis
   Įsigaliojimas
   Šis Papildomas susitarimas įsigalioja a) praėjus mėnesiui po dienos, kurią Susitariančiosios Šalys viena kitai pateikia paskutinę diplomatinę notą, kuria patvirtinama, kad visos šio Papildomo susitarimo įsigaliojimui būtinos procedūros atliktos, arba b) Susitarimo įsigaliojimo dieną, atsižvelgiant į tai, kuri data yra vėlesnė.

      TAI PATVIRTINDAMI šį Papildomą susitarimą pasirašė toliau nurodyti tinkamai įgalioti asmenys.
      Priimta Liuksemburge ir Osle šią 2011 m. birželio 16 ir 21 dieną trimis egzemplioriais anglų, bulgarų, čekų, danų, estų, graikų, islandų, ispanų, italų, latvių, lenkų, lietuvių, maltiečių, norvegų, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis; tekstai visomis išvardytomis kalbomis yra autentiški.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

         For Kongeriket Norge

         Voor het Koninkrijk België
         Pour le Royaume de Belgique
         Für das Königreich Belgien

         Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
         Cette signature engage également la Région wallonne, la Région flamande et la Région de Bruxelles-Capitale.
         Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

         За Репyблика Бългaрия

         Za Českou republiku

         For Kongeriget Danmark

         Für die Bundesrepublik Deutschland

         Eesti Vabariigi nimel

         Thar cheann Na hÉireann
         For Ireland

         Για την Ελληνική Δημοκρατία

         Por el Reino de España

         Pour la République française

         Per la Repubblica italiana

         Για την Κυπριακή Δημοκρατία

         Latvijas Republikas vārdā –

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għal Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Pentru România

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland


title: 2017 m. balandžio 27 d. Europos Parlamento sprendimas (ES) 2017/1639 dėl Europos Sąjungos įstaigų vertimo centro 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/171

         EUROPOS PARLAMENTO SPRENDIMAS (ES) 2017/1639
   2017 m. balandžio 27 d.
   dėl Europos Sąjungos įstaigų vertimo centro 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos Sąjungos įstaigų vertimo centro 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos Sąjungos įstaigų vertimo centro 2015 finansinių metų metinių ataskaitų kartu su Centro atsakymais (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Centras įvykdė 2015 finansinių metų biudžetą (05873/2017 – C8–0054/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (4), ypač į jo 14 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą (A8–0075/2017),

               1.

               patvirtina Europos Sąjungos įstaigų vertimo centro direktoriui, kad Centro 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Sąjungos įstaigų vertimo centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 27.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 314, 1994 12 7, p. 1.

      (5)  OL L 328, 2013 12 7, p. 42.